hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu ja hu en hu ro hu hu hu hu hu hu en en es es es es en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
8. Mozinet Filmnapok - Mozi, Film Online Magazin - MoziNéző
Szombaton kezdődik a 8. Mozinet Filmnapok
Írta: MoziNéző | 2018,okt,17 | Filmes események, Filmhírek | 0 |
Oscar-díjas és -jelölt alkotók filmjei premier előtt a mozikban – színes kiegészítő programokkal
Október 20-23. között a 8. Mozinet Filmnapokon Oscar-díjat nyert, vagy jelölt alkotók filmjei láthatók premier előtt országosan több art moziban. Paolo Sorrentino Berlusconit bemutató gigantikus alkotása, Asghar Farhadi Mindenki tudja című feszes thrillere az Oscar-díjas Penélope Cruz és Javier Bardem főszereplésével, az Oscar- és BAFTA-díjas lengyel Pawel Pawlikowski Hidegháborúja, a lebilincselően izgalmas kolumbiai Az átkelés madarai, az első libanoni film Oscar-jelölt film, A sértés most lesznek először láthatóak hazánkban. A filmvetítéseket számos ingyenesen látogatható kiegészítő program színesíti majd a budapesti Puskin moziban. Lesz „Sértődj velünk” játék, akusztikus jazz koncert, közönségtalálkozó Natalia Reyes-szel, Enyedi Ildikóval és Zányi Tamás hangmesterrel, valamint az idén 20 éves Mozinet szülinapi bulija és borkóstoló.
Október 20-án, szombaton az első Oscar-díjra jelölt libanoni filmhez, A sértéshez kapcsolódik kísérőprogram a Puskin moziban. A film 18.15-kor látható a Metropolis teremben, majd 20.20-tól a Kávézóban a Rapid Randi egyik alapító tagjának vezetésével a „Sértődj velünk” játékon vehetünk részt. A játékmester által összepárosított embereknek 7 perc áll rendelkezésre, majd tovább kell ülniük, így mindenki mindenkivel beszélgethet. Minden vállalkozó kedvű résztvevőt meghívunk egy pohár italra. A beszélgetés témája természetesen A sértés lesz, és minden, ami hozzá kapcsolódik: vallás vagy szekularizáció, anómia, asszimiláció, attitűd vagy akár politika.
A lengyel Pawel Pawlikowski előző munkájával, az Idával Oscar- és BAFTA-díjat, illetve öt Európa Filmdíjat is nyert. E film éppúgy vetítésre kerül az első nap (18.45-től az Amarcord teremben), mint legújabb alkotása, egy évtizedeken és országokon átívelő szerelmi történet. A 20.30-tól a Metropolis teremben látható Hidegháborúban két lengyel zenész kapcsolata bontakozik ki előttünk, akiket egy idő után elválaszt a férfi disszidálása. Ám hiába telnek az évek, a köztük lévő vonzalom úgy tűnik, erősebb az őket körülvevő világnál.  A film után, 22.30-tól a Kávézóban akusztikus jazz koncerten vehetünk részt, Csizmás András jazzbőgősnek és zenekarának köszönhetően. Csizmás a Liszt Ferenc Zeneművészeti Egyetem jazzbőgő szakán végzett, a Kvartonus együttes, a Tettamanti Téma és a saját nevét viselő Csizmás András Trió tagja.
Október 21-én, vasárnap az Amarcord teremben 18 órától a Testről és lélekről kezdődik, amelyet közönségtalálkozó követ Enyedi Ildikó rendezővel. A Metropolis teremben 20.30-kor induló Az átkelés madarai izgalmas gengszterfilm a kolumbiai kábítószer-kereskedelemről és a bennszülött tradíciók lenyűgöző dokumentuma egyben. A film alkotói előző munkáját, A kígyó ölelését Oscar-díjra jelölték. A vetítést követő közönségtalálkozón vendégünk az alkotás egyik női főszereplője, Natalia Reyes, aki rendkívül izgalmas karrier előtt áll, és fontos szerepet kapott a jelenleg készülő új Terminátor-filmben Arnold Schwarzenegger és Linda Hamilton oldalán.
Október 22-én, hétfőn Nemes Jeles László mindkét nagyjátékfilmje 35mm-es kópiáról pereg az Amarcord teremben: 17.30-kor indul az Oscar-díjas Saul fia, a Velencében FIPRESCI-díjjal kitüntetett és hazánk Oscar-nevezettjének választott Napszálltát pedig 20.00-tól vetítik. A két előadás között, 19.30-tól a Balázs Béla-díjas Zányi Tamás hangmesterrel beszélgetünk a hang szerepéről a filmművészetben.
Az Oscar-díjas A nagy szépség, az Ifjúság, valamint Az ifjú pápa rendezője, Paolo Sorrentino visszatért hazájába, hogy leforgassa az olasz Wall Street farkasát, Silvio Berlusconival a középpontban. A Metropolis teremben 20.30-tól látható Silvio és a többiekben a Sorrentinótól megszokott vizualitással, rengeteg zenével és humorral mutatja be Toni Servillo megformálásában milliók elérhetetlen bálványát, a modern Olaszország leghosszabb ideig hivatalban levő miniszterelnökét, az életkoráról tudomást sem vevő Berlusconit. A filmhez 23 órától fergeteges buli is kapcsolódik a Kávézóban: a zenéről DJ Szabola, az ingyenes welcome drinkről pedig az idén 20 éves Mozinet gondoskodik. A Filmnapok nézői pedig a jegyek mellé ajándékozott karszalaggal egyes italokat éjfélig ingyenesen fogyaszthatják a Kávézó kínálatából.
A Mozinet Filmnapok utolsó napja, október 23., kedd a kétszeres Oscar-díjas rendező, Asghar Farhadi körül forog. A rendező most először forgatott nemzetközi stábbal, méghozzá az Oscar-díjas Penélope Cruzzal és Javier Bardemmel: a 20.30-kor a Metropolis teremben látható Mindenki tudja egy esküvő estéjén kezdődő feszes thriller, ahol egy lány eltűnése és az utána való nyomozás évtizedes ellentéteket és titkolt szerelmeket hoz a felszínre. A programban Farhadi előző munkája, Az ügyfél is szerepel 18.15-től az Amarcord teremben. Mivel a Mindenki tudja gyönyörű spanyol borvidéken játszódik, mi sem lehet természetesebb annál, hogy ezt 23 órától borkóstolóval ünnepeljük, ahol egy sommelier segítségével ismerhetjük meg, mik a legfontosabb különbségek és hasonlóságok az argentin és a spanyol borok között.
Jegyelővétel a budapesti vetítésekre a Puskin mozi honlapján lehetséges: MOZINET FILMNAPOK 2018
8. Mozinet Filmnapok előzetes
Előző Meztelen Juliet (Juliet, Naked) 2018
Következő A fakír, aki egy IKEA szekrényben ragadt (The Extraordinary Journey of the Fakir) 2018
Új filmforgalmazó a magyar filmes életben: Soldivison Alternatív Filmterjesztés
Nemzetközi Törp Nap: Hupikék futás Budapesten
Nagy dilemmában A szürke ötven árnyalata filmváltozatának alkotói
Hétvége az olasz mozi jegyében
Válaszolj Kilépés a válaszból
Az e-mail-címet nem tesszük közzé. A kötelező mezőket * karakterrel jelöltük
Új filmek | Mozi, film hírek
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Ozzy Osbourne “NO MORE TOURS 2” koncert Budapesten
Vin Dieselt soha nem lehet megverni
Veszélyben a világ az új M. Night Syhamalan-filmben
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Ozzy Osbourne “NO MORE TOURS 2” koncert Budapesten
Vin Dieselt soha nem lehet megverni
Veszélyben a világ az új M. Night Syhamalan-filmben
Elegant Themes által tervezett | Powered by WordPress